****

**Klub chovateľov farbiarov**

**pri Slovenskom poľovníckom zväze**

**spádová oblasť okres Liptovský Mikuláš**

**Všetkých priateľov a obdivovateľov farbiarov srdečne pozýva na skúšky farbiarov**

**o**

**„ Pohár Liptova“**

**III.ročníka**



**s udeľovaním titulov**

**„Víťaz Pohára Liptova 2022“, CACT a res.CACT 2022**

**Skúšky farbiarov o „Pohár Liptova“ sa konajú pod záštitou**

**Slovenskej poľovníckej komory , Slovenského poľovníckeho zväzu a KCHF**

**Garant podujatia: PZ Baníkov**

**Termín podujatia: 06.10.-09.10.2022**

**ORGANIZAČNÝ VÝBOR**

**Riaditeľ: PhDr.Igor Malik**

**Hlavný organizátor: Ing. Milan Krajčí , Ing. Igor Malik, Martin Mrva, Ing. Peter Láni,**

 **Jozef Hapčo, Ján Surma, Ing.Peter Hubka, Ján Žiška,**

**Vedúci prác – umelé stopy : Ján Surma**

**Usporiadatelia: KCHF spádová oblasť Lipt.Mikuláš , KCHF spádová oblasť Ružomberok ,LESY SR OZ Liptovský Hrádok , PZ Baníkov,**

**Veterinárna služba: MVDr. Kolárova Marta**

**Prihlášky:**

**Dvojmo vyplnenú prihlášku III. ročník Skúšok farbiarov o „Pohár Liptova“**

**pošlite na adresu : Ing. Igor Málik , riaditeľ súťaže**

**Telefón: +421907 817929**

**E-mail: malik.igor@centrum.sk**

**Termín uzávierky prihlášok:**

**15.09.2022**

**Termín potvrdenia prijatia psa na skúšky :**

**20.09.2022**

**Poplatok účasti na skúškach :**

**80 EUR , hradí sa pri prezentácii súťažiaceho.**

**Upozornenie:**

**V prípade, žev oblasti PZ ako usporiadateľa bude vyhlásený zákaz pohybu osôb a zvierat psov RVPS v dôsledku výskytu AMO , môže usporiadateľ zrušiť uvedené podujatie. Štartovné bude súťažiacim vrátené.**

**Rozhodcovia:**

**Deleguje Slovenský poľovnícky zväz na návrh organizačného výboru**

**Ubytovanie:**

**Hotel SPOJÁR - Žiarska dolina**
**Žiar 239 032 05 Smrečany , Slovensko**

**Súťažiaci a rozhodcovia majú ubytovanie zdarma**

**GPS** (stačí zadať do Vašej navigácie) hotel spojar Žiarska dolina

tel.kontakt:+421 918661064

**Program :**

**Štvrtok 06.10.2022**

18:00 Prezentácia ubytovanie

19:00 Porada rozhodcov

20:00 Žrebovanie poradia psov

**Piatok 07.10.2022**

07:00 Raňajky

08:30 Slávnostné otvorenie skúšok

09:00 Odchod na práce do revíru

18:00 Porada rozhodcov

19:00 Večera

**Sobota 08.10.2022**

07:00 Raňajky

08:00 Odchod na práce do revíru

16:30 Porada Rozhodcov

17:30 Slávnostné vyhodnotenie skúšok

19:00 Večera, spoločenské posedenie

**Nedeľa 09.10.2022**

08:00 po raňajkách odchod účastníkov domov

**Štatút skúšok Farbiarov o „ Pohár Liptova“.**

 Na skúškach farbiarov o Pohár Liptova 2022 sa môžu zúčastniť farbiare bez zreteľa na pohlavie, ktoré úspešne absolvovali IHF. Skúšok sa môžu zúčastniť max.šesť farbiarov.

Výber na základe prihlášok urobí organizačný výbor súťaže.

 Titul Víťaz Pohár Liptova sa udelí farbiarovi, ktorý dosiahne najvyšší počet bodov v I.cene, zároveň získa aj titul CACT.V poradí druhý pes s umiestnením v I.cene získa reserve CACT. Ak ani jeden pes nezíska I.cenu , pes s najvyšším počtom bodov v II.cene elebo III.cene získa titul Víťaz Pohár Liptova za rok 2022.

**Na skúškach sa hodnotia tieto disciplíny:**

**1. posliedka s odložením (na remeni alebo voľne)**

**2. nájdenie nástrelu**

**3. práca na umelo založenej pofarbenej stope viac ako 18 hodín**

**starej**

**4. nájdenie znakov na stope**

**5. hodnotenie oznamovača, hlásiča a hlasitého oznamovača**

**6. práca na prirodzenej pofarbenej stope**

**7. durenie**

**8. hlasité stavanie**

**9. chuť do práce**

Poradie skúšania disciplín bude prispôsobené podľa možnosti pracovať

na prirodzenej stope (dohľadávka). V jeden deň sa spravidla skúša iba jedna

časť skúšok, buď prirodzená alebo umelo založená stopa.

Neúspešné hodnotenie niektorej z disciplín nevylučuje psa z ďalšej účasti

na skúškach, nebude však hodnotený v cene, ale iba v celkovom poradí podľa

získaných bodov.

**1. posliedka s odložením**

Pri skúške musí pes ukázať, že rozlišuje posliedku a voľnú chôdzu lesom.

Skúška prebieha na lesnej ceste, poľovníckom chodníku, okraji lesa a podobne,

opačným smerom ako stojí korona, aby pes nebol rušený. Vodič ide pomalým

krokom, pes ide ticho a pokojne za ním alebo pri jeho ľavej nohe na remeni

alebo voľne nepripútaný (s obojkom na krku), pričom vodiča pozorne sleduje.

Asi po 50 krokoch vodič psa ticho a nenápadne odloží (ak vedie psa na remeni,

zloží remeň z pleca na zem). Odopnutý vodiaci remeň pri vedení na voľno

môže položiť vedľa psa. Žiadne iné súčasti výstroja nesmú zostať na mieste

odloženia. Vodič odíde 50 krokov, kde sa schová tak, aby ho pes nevidel. Po 5

minútach vodič raz vystrelí a po uplynutí ďalších 5 minút sa vracia ku psovi.

CHYBY: Prebiehanie psa z boku na bok, vzďaľovanie sa od smeru posliedky,

hlasité povely, rýchla chôdza, neochota psa k odloženiu, nevyčkanie

na mieste odloženia, kňučanie psa. Ak pes pri odložení prejde viac

ako polovicu vzdialenosti k vodičovi (25 krokov), hodnotí sa známkou 0.

**2. nájdenie nástrelu**

Nástrel sa nachádza na začiatku stopovej dráhy vo vyznačenom priestore

asi 30x30 m. Rohy priestoru sú označené písmenami A,B,C,D. Na nástrele je

len väčšie množstvo farby, striž a kúsok kože z ratice pripevnený kolíkom o

zem. Rozhodca, ktorý zakladá stopu, vyznačí na postrelový list miesto nástrelu

v rámci štvorca s približným popisom, s číslom stopovej dráhy a časom zakladania.

Postrelový list vloží do obálky, na ktorej bude uvedené len číslo stopovej

dráhy. Pri žrebovaní si vodiči žrebujú len poradové číslo. Po príchode k vyžrebovanej

stopovej dráhe na povel rozhodcu vodič so psom hľadá vo vyznačenom

priestore nástrel. V prípade, že do 10 minút neoznámi vodič rozhodcovi

nájdenie nástrelu, rozhodca mu ho ukáže podľa postrelového listu. Nenájdenie

nástrelu vodičom neumožní zaradenie psa do prvej ceny.

Hodnotenie:

Za nájdenie nástrelu do 5 minút získava pes známku 4, do 7 minút známku

3, do 10 minút známku 2. Čas hľadania nástrelu sa meria stopkami a nezapočítava

sa do práce na umelej stope. Za nájdenie nástrelu sa považuje čas, keď

vodič ukáže rozhodcom znaky, ktoré sa nachádzajú na nástrele.

**3. práca na umelo založenej pofarbenej stope viac ako 18 hodín starej**

Skúša sa na umelo založenej pofarbenej stope jelenej zveri 1000 – 1100 krokov

dlhej, s dvoma aspoň 50 krokov dlhými pravouhlými lomami a jednou

vratistopou. Umelá stopa musí byť minimálne 18 hodín stará. Zakladá sa s raticami

jelenej zveri. Do stopy sa súčasne kvapká farba (hovädzia krv zmiešaná

s obsahom trávnika jelenej zveri). Na založenie stopy sa použije 3 dcl

farby. Farba sa pridáva do stopy až po opustení štvorca pre hľadanie nástrelu.

V stope sa budú zakladať jednotne tri znaky. Na prvom lome, vrchole vratistopy

a ležovisku, ktoré je minimálne 150 m pred koncom stopy. Znaky sú

označené kódmi tak, aby nemohlo dôjsť k ich zámene a pevne pripevnené kolíkom

k podložiu, aby zostali počas skúšky na pôvodnom mieste. Na konci

každej stopovej dráhy musí ležať zver, z ktorej ratice sa použili pri zakladaní

stopy. Zver musí byť vyvrhnutá a riadne zašitá. Koniec stopovej dráhy musí

byť označený jej číslom. Jednotlivé dráhy musia byť od seba vzdialené najmenej

300 metrov.

V momente priloženia psa na nástrel rozhodca začne merať čas vypracovania

stopovej dráhy a dohľadania jelenej zveri, ktorý zapíše na postrelový

list a oznámi ho vodičovi a rozhodcom na konci dráhy. Rozhodcovia a vodič

sú medzi sebou v spojení vysielačkami, aby mohol vodič nahlásiť vypúšťanie

psa alebo, v prípade zídenia zo stopy, bolo možné zistiť, kde sa nachádzajú.

Na konci stopovej dráhy z dostatočnej vzdialenosti od položenej zveri rozhodcovia

sledujú príchod psa a vodiča ku zveri. Čas ukončenia práce zaznamenávajú

rozhodcovia, až keď ku zveri príde aj vodič a nielen pes. S výnimkou psa

hlásiča, ktorému sa započítava ukončenie práce začatím hlásenia. Vodič pracuje

so psom na stope úplne samostatne, bez akéhokoľvek sprievodu a technických

pomôcok (GPS a podobne). Porušenie tohto pravidla, prípadne zistenie

pomoci vodičovi kýmkoľvek a akokoľvek má za následok diskvalifikáciu psa.

Za nájdenie každého znaku získava 10 bodov. Znaky po nájdení zveri odovzdá

rozhodcom, ktorí sú pri kuse. Práca sa hodnotí, ak vodič nájde zver v určenom

časovom limite, pričom kritériom na zaradenie do ceny je čas vypracovania

stopovej dráhy. Spôsob práce so psom je ľubovoľný.

Vodič môže viesť psa ako:

a) vodiča – pes dovedie svojho vodiča na farbiarskom remeni až na koniec

dráhy stopy, kde leží zver,

b) oznamovača – pes dôjde samostatne k položenej zveri a po jej overení sa

vracia k vodičovi, ktorého dovedie k zveri,

c) hlásiča – pes nájdenú zver hlási až do príchodu vodiča,

d) hlasitého oznamovača – pes pracuje ako oznamovač s tým rozdielom,

že počas vedenia svojho vodiča k zveri určitých intervaloch hlási.

Vodič psa oznámi spôsob vedenia psa rozhodcom vopred, teda pred nasadením

psa na stopu.

Konkrétne vypúšťanie psa na voľné dohľadanie kusa, oznamuje vodič vysielačkou

rozhodcom s uvedením spôsobu práce, v minimálnej vzdialenosti

z úrovne ležoviska (so znakom číslo 3). Po vypustení psa vodič nesmie dávať

ďalšie hlasité povely – povzbudzovanie, a zotrvá na mieste vypustenia, podľa

spôsobu práce psa. Miesto vypustenia vodič opúšťa až po návrate oznamovača,

prípadne sa môže na dohľad priblížiť k hlásiacemu psovi tak, aby ho ten nevidel,

ani nepočul, kde zotrvá do časového limitu potrebného na hodnotenie

hlásiča. Rozhodcovia zamietnu vypúšťanie psa z remeňa, ak je evidentné, že

vodič už vidí predloženého kusa alebo rozhodcov.

Pri posudzovaní práce hlásiča, zaznamenajú rozhodcovia čas začiatku hlásenia

dohľadaného kusa.

Čas začiatku hlásenia hodnoteného psa, ktorý bude posúdený ako hlásič, bude

považovaný, za čas príchodu vodiča ku zveri (ukončenie práce na stope).

Ak vodič nepočuje hlásiaceho psa a nedôjde ku hlásenej zveri v limite 75

minút od začiatku nasadenia psa na stopu, je hodnotený z práce na umelej

stope známkou 0.

Druh práce avšak ohodnotia rozhodcovia ukrytí na konci stopovej dráhy

podľa predvedenej práce. Správanie sa psa pri zastrelenej zveri sa nehodnotí

ako samostatná disciplína. Ak sa pes prejaví ako načínač, hodnotí sa jeho

práca na stope známkou 0.

Hodnotenie: Vodič, oznamovač, hlasitý oznamovač a hlásič.

Známkou 4 sa hodnotí pes pri vypracovaní stopovej dráhy do 40 min. a nájdení

aspoň 1 znaku.

Známkou 3 sa hodnotí pes pri vypracovaní stopovej dráhy do 50 min. bez

znakov.

Známkou 2 sa hodnotí pes pri vypracovaní stopovej dráhy do 60 min. bez

znakov.

Disciplína č. 5

oznamovač: Rozhodcovia na konci stopovej dráhy oznámkujú spôsob oznámenia,

ktorý dopredu popíše vodič.

hlásič: Hlásič na známku 4 hlási 15 min., na známku 3 hlási minimálne

10 min., na známku 2 minimálne 5 min.

hlasitý oznamovač: Hlasitého oznamovača oznámkujú rozhodcovia podľa intenzity hlásenia a rýchlosti oznamovania. Aby bol pes ohodnotený z práce na umelej pofarbenej stope ináč ako vodič, musí byť ocenený z niektorej disciplín v predmete č. 5 minimálne známkou 1.

**4.dohľadávka na prirodzenej pofarbenej stope**

Disciplíny dohľadávka na remeni, durenie, hlasité stavanie a chuť do práce

sa skúšajú podľa skúšobného poriadku pre IHF s tým, že sa môžu robiť

dohľadávky aj na diviačej zveri. V prípade dĺžky stopy do 400 metrov

sa použije koeficient 15, (stárie stopy 4 – 12 hod.) respektíve 25 (stárie stopy

nad 12 hod.) a pes môže byť zaradený len do III. ceny. Na prirodzenej stope

je možné použiť technické pomôcky (GPS).

**VŠEOBECNÉ POKYNY**

Vodič psa sa dostaví na skúšky včas, poľovnícky ustrojený, musí mať so sebou

vhodnú zbraň na lov vysokej raticovej a diviačej zveri, poľovný lístok, zbrojný

preukaz a preukaz o pôvode psa. Ak strelnú zbraň nevlastní, je povinný zabezpečiť

si na prirodzenú prácu a posliedku strelca. Vodič musí pri veterinár

nej prehliadke predložiť veterinárny preukaz psa, v ktorom musí mať záznam

o veterinárnej prehliadke nie starší ako 5 dní o tom, že pes je klinicky zdravý

a nepochádza z ohniska nákaz prenosných na zvieratá, je zaočkovaný proti

besnote, psinke, paraviróze a infekčnej hepatitíde maximálne 1 rok a mini-

málne 4 týždne pred skúškami. Choré psy a honcujúce suky budú zo skúšok

vylúčené.

Usporiadateľ neručí za škody spôsobené psom, ani za stratu psa počas

skúšok. Kŕmenie psa si zabezpečuje vodič sám. Skúšky sa konajú za každého

počasia.

Účasť kynologickej verejnosti je vítaná, musí sa však podriadiť pokynom

usporiadateľov a rozhodcov. Doprava na práce v teréne pre verejnosť nie je za-

bezpečená. Preprava vlastnými motorovými vozidlami je možná podľa usmer-

nenia usporiadateľov.

**Dôležité upozornenie !**

Psy účastníkov súťaže nie je povolené vodiť do jedálne a ustajniť v ubytovacích priestoroch .

**Ubytovanie súťažiacich a strava sú hradené usporiadateľom.**